open-index/open-wikipedia-markdown huggingface dataset:
Pyhäkön Lamppu

**Pyhäkön Lamppu** () on Suomen evankelisluterilaisen lähetyshiippakunnan ja Suomen Luther-säätiön julkaisema lehti. Lehteä on julkaistu vuodesta 2001 lähtien. Vuonna 2011 lehdellä oli 1700 tilaajaa.

## Lähteet

## Aiheesta muualla
* Lehden sivut Lähetyshiippakunnan verkkosivuilla
Humalanvieraat

**Humalanvieraat** eli **vieraat** (*Cuscuta*) on kiertokasvien heimon suku, johon kuuluu noin 170 lajia. Niitä tavataan lähinnä Etelä- ja Pohjois-Amerikassa, mutta useita lajeja kasvaa myös Aasiassa ja Euroopassa. Suomessa tavataan humalanvierasta, ja vieraina myös kaksi muuta suvun lajia, amerikanvieras (*Cuscuta campestris*) ja nurmivieras (*Cuscuta epithymum*).

Humalanvieraat ovat keltaisia tai punertavia köynnöksiä, jotka kietoutuvat isäntäkasvin ympärille ja imevät siitä nestettä ja ravinteita.

## Lajeja
* keltatorvivieras (*Cuscuta approximata*)
* amerikanvieras (*Cuscuta campestris*)
* pellavanvieras (*Cuscuta epilinum*)
* nurmivieras (*Cuscuta epithymum*)
** varvunnurmivieras (*C. epithymum* subsp. *kotschyi*)
* euroopanvieras (*Cuscuta europaea*)
** humalanvieras eli nokkosvieras (*C. europaea* subsp. *europaea*)
** merenrantavieras (*C. europaea* subsp. *halophyta*)
* lihakukkavieras (*Cuscuta planiflora*)
* aasianvieras (*Cuscuta scandens*)
* chilenvieras (*Cuscuta suaveolens*)

## Lähteet

## Aiheesta muualla
* Suomen Lajitietokeskus: Vieraat (''Cuscuta'')
* Finto: Kassu – Kasvien suomenkieliset nimet: ''Cuscuta''
* ITIS: ''Cuscuta'' 
* United States Department of Agriculture (USDA): ''Cuscuta''
Arne Olsson

**Arne Olsson** (1930–2024) oli Ruotsin Missionsprovinsenin ensimmäinen lähetyspiispa. Hänet vihittiin Göteborgissa piispaksi 5. helmikuuta 2005. Vuonna 2010 hänen seuraajakseen vihittiin Roland Gustafsson.

## Lähteet
Jumalpeli

**Jumalpeli** () on videopelien lajityyppi, joka on elämäsimulaattorien yksi lajityyppi.

Lajityypissä pelaajalla on huomattavia kykyjä muokata maastoa (Populous) tai elävien olioiden genetiikkaa (Spore). Lajityypissä on usein myös reaaliaikaisen strategiapelin ominaisuuksia.

Lajityypin katsotaan saaneen alkunsa Peter Molyneuxin *[[Populous]]*-pelistä.

Myöhempiä Molyneuxin suunnittelemiin jumalpeleihin kuuluu *[[Black & White (videopeli)|Black & White]]*. Muita tunnettuja jumalpelejä ovat esimerkiksi Sensible Softwaren kehittämä *[[Mega Lo Mania]]*.

## Katso myös
* Godus

## Lähteet
Populous II: Trials of the Olympian Gods

**Populous II: Trials of the Olympian Gods** on Bullfrogin kehittämä jatko-osa Populous-pelille. Peli on julkaistu vuonna  muun muassa Amigalle ja Atari ST:lle.

Peli on Peter Molyneuxin suunnittelema jumalpeli kuten edeltäjäkin, mutta on monipuolisempi toiminnoissaan.

## Vastaanotto
CU Amiga -lehti on antanut pelille arvosanan 97%.

Pelit-lehden Niko Nirvi antoi pelin Amiga-versiolle 97 pistettä sadasta.

## Lähteet

## Aiheesta muualla
* 
*
Pump Up the Volume

**Pump Up the Volume** on brittiläisen elektronista musiikkia esittäneen yhtyeen :in vuonna 1987 julkaisema kappale. Kappaleesta vastasivat pääasiassa Martin Young ja kaksi yhtyeen ulkopuolista DJ:tä, CJ Mackintosh (skrätsäys) ja Dave Dorrell (samplejen valinta). Suurin osa sampleista oli lyhyitä lentäviä lauseita, esimerkiksi Eric B. & Rakimilta (”pump up the volume, dance”) ja Criminal Element Orchestralta (”put the needle on the record”). Bassolinja on lähes ainoa teoksen osa joka ei ole sample jostain muualta.

Kappale muistetaan muun muassa vuosina 1989–1991 valmistuneen sketsisarjan *[[Pulttibois]]in* tunnusmusiikkina. 

## Lähteet
Anna Elina Isoaro

**Anna Elina Isoaro** (o.s. *Turunen*, s. 1981 Oulainen) on suomalainen runoilija ja sanataideohjaaja.

Isoaro valmistui ylioppilaaksi Oulaisten lukiosta ja filosofian maisteriksi Tampereen yliopistosta, missä hän opiskeli pääaineenaan kirjallisuutta. Hän on opiskellut myös kirjoittamista Oriveden opistossa.

Vuonna 2005 Isoaro voitt Poetry Slamin Suomen mestaruuden. Hän sai vuonna 2011 Runo-Kaarina-palkinnon, jonka myötä julkaistiin samana vuonna hänen esikoisteoksensa *Puolen mantereen kerhossa*. Isoaron toinen runokokoelma *Rakkautta ja vasta-aineita* (2016) sai Tampereen kaupungin kirjallisuuspalkinnon vuonna 2017. Kolmas kokoelma *Tämänilmaiset* (2019) oli Tanssiva karhu -palkintoehdokas vuonna 2020. Vuonna 2021 Isoaro ja kuvittaja Mira Mallius saivat Botnia-palkinnon lastenkirjasta *Sinä yönä tuli talvi*.

Isoaro asuu Tampereella. Hän toimii kirjallisuuden läänintaiteilijana Pirkanmaalla 1.2.2018–31.12.2022.

## Teokset
* 
* 
* 
* 
* 

## Lähteet
Roland Gustafsson

**Roland Gustafsson** on Ruotsin Missionsprovinsenin lähetyspiispa. Hänet vihittiin Göteborgissa piispaksi 27. maaliskuuta 2010.

## Lähteet
Mega Lo Mania

**Mega lo Mania** (myös **Mega-Lo-Mania**) on Sensible Softwaren kehittämä reaaliaikainen strategiapeli. Peli julkaistiin  Amigalle ja myöhemmin käännettiin useille muille alustoille.

Peli on julkaistu nimellä **Tyrants: Fight Through Time** Pohjois-Amerikassa ja nimellä  Japanissa.

Peli tukee SNES-hiirtä SNES-alustalla.

## Pelaaminen
Pelaaja on yksi neljästä jumalasta, jotka tavoittelevat planeetan hallintaa taistelemassa sarjasta saaria. Saaret alkavat linnasta, jonka asukkaille voi asettaa erilaisia töitä kuten raakamateriaalin keruu tai aseiden suunnittelu. Jouten olevat asukkaat tuottavat lisää asukkaita. Vastustajan kohdatessaan nämä taistelevat heittelemällä kiviä jos aseita ei ole. Asukkaita ei voi hallita suoraan ja aseistus ratkaisee voiton taistelussa.
Pelissä on yhdistelmä reaaliaikaista strategiaa ja eepokkeja sekä tekniikkapuita ennen paremmin tunnettuja *[[Civilization]]ia* ja *[[Command & Conquer]]* -pelejä, joista jälkimmäinen toi reaaliaikaisen strategian valtavirtaan.

## Vastaanotto
Peli on saanut 91% Amiga Format -lehden arvostelussa.

Peli on saanut 90% Amiga Power -lehden arvostelussa.

Peli on saanut 93% CU Amiga -lehden arvostelussa.

*[[Mega (lehti)|Mega]]*-lehti sijoitti pelin 34. sijalle 50 kaikkien aikojen parhaan Sega Mega Drive -pelin joukkoon.

## Lähteet

## Aiheesta muualla
* 
*
Turun ruotsalainen yhteiskoulu

**Turun ruotsalainen yhteiskoulu** eli **Åbo Svenska Samskola**, lempinimeltään *Samsis*, oli Turussa vuonna 1888 perustettu ruotsinkielinen yksityiskoulu sekä poika- että tyttöoppilaille. Koulu oli kahdeksanvuotinen oppilaitos, ja ensimmäiset ylioppilaat valmistuivat vuonna 1896. 1970-luvun peruskoulu-uudistuksessa koulu yhdistettiin Svenska Klassiska Lyceumin ja Åbo Svenska Flicklyceumin kanssa. Yhdistettyjen koulujen lukio-opetus erotettiin Katedralskolan i Åboon ja yläasteopetuksesta syntyi S:t Olofsskolan.

## Koulun rakennus
Koulu muutti vuonna 1910 sitä varten rakennettuun taloon osoitteeseen Torninkatu 4. Jugendrakennus on valmistunut vuonna 1909 tai 1910. Turun ruotsalaista yhteiskoulua varten rakennetun talon on suunnitellut  Wivi Lönn, joka oli Suomen ensimmäinen naisarkkitehti, joka toimi itsenäisenä ammatinharjoittajana.

Nykyään rakennuksessa toimivat Puolalan koulun luokkien 7–9 kielten, musiikin, kuvataiteen ja käsityön opetus sekä Puolalanmäen lukion musiikinluokat, bänditilat sekä soitinvarasto opiskelijoiden soittimille.

## Kuvia koulurakennuksesta

Tiedosto:Torninkatu 4 Turku Svenska Samskolan Luoteesta 1.jpg|thumb|Rakennuksen koillisseinässä toisen ja kolmannen kerroksen ikkunoiden välissä on teksti *Svenska samskolan*.
Tiedosto:Torninkatu 4 Turku Svenska Samskolan portti ja koillispaaty.jpg|thumb|Rakennuksen koillispääty portti sisäpihalle.
Tiedosto:Torninkatu 4, sisäpihan puoli.jpg|thumb|Rakennus sisäpihan puolelta kesällä 2007.
Tiedosto:Ruotsalainen yhteiskoulu, sisäpihan puoli, katonraja.jpg|thumb|Rakennuksen sisäpihan puolen katonrajan koristelut kesällä 2007.


## Lähteet
Luonnontieteellinen museo

**Luonnontieteellinen museo** on museotyyppi, joka tallettaa näytteitä luonnosta. Luonnontieteellisten museoiden ala voi olla eläintiede, kasvitiede paleontologia tai geologia. Ne keräävät alaltaan luontonäytteitä ja havaintoja luonnosta. Luonnontieteellisen museon tutkimus voi vaihdella esimerkiksi eliölajin kannan kehityksen dokumentoinnista taksonomiseen tutkimukseen.

## Määritelmä
Luonnontieteelliset museot ovat museoita, jotka tallettavat luonnosta kerättyjä näytteitä tai siitä tehtyjä havintoja. Luonnontieteellisten museoiden ala on yleensä joko eläintieteellinen, kasvitieteellinen tai geologinen tai joku näiden yhdistelmä.

## Kokoelma
Luonnontieteellisten museoiden kokoelma liittyy aina luontoon. Ne keräävät sekä näytteitä luonnosta että luonnosta tehtyjä havaintoja. Keräämisen kohde voi olla eläintiede, kasvitiede, paleontologia ja geologia. Museotutkimuksen pääpaino on erityisesti eliöiden ja niiden ympäristön muutosten dokumentoinnissa. Luonnontieteellisten kokoelmien keräämisessä joudutaankin olemaan pitkäjänteisiä ja järjestelmällisiä, jotta samasta eliöstä saadaan selville tarpeeksi suuri näytemäärä.

Luonnontieteellisten museoiden erityispiirre, että ne joutuvat keräämään aineistoa jatkuvasti tutkimuksen kattavuuden takia. Sitä säilytetään sekä kantojen vaihtelun että taksonomisen tutkimuksen takia. Luonnontieteellisten museoiden kokoelman kerääminen poikkeaa muista museoista, sillä niissä keskiössä ovat maastotöiden yhteydessä otetut näytteet ja kansainvälinen näytevaihto. Jonkin verran luonnontieteelliset museot saavat myös lahjoituksia ja lisäksi kuolleena tavattuja eläimiä. Havaintoaineiston keräämiseen osallistuu lisäksi usein aktiivisia luontoharrastajia.

Luonnontieteellisten museoiden kokoelmat ovat niin laajoja, että jokaisen yksittäisen näytteen tarkka dokumentointi muiden museoiden tapaan on mahdotonta. Näytteet kuitenkin pyritään varustamaan etiketein, jossa kerrotaan näytteen löytöpaikka ja -aika sekä muita keräystietoja.

## Lähteet
*

### Viitteet

## Aiheesta muualla
Zorro (vuoden 1986 videopeli)

**Zorro** on vuonna 1986 julkaistu samannimiseen hahmoon perustuva videopeli. Pelin julkaisi U.S. Gold ZX Spectrumille. Brittiläinen Americana Software ja espanjalainen Erbe Software S.A. julkaisivat pelin uudelleen samalle pelialustalle.

## Lähteet

## Aiheesta muualla
*
Blohm & Voss P.188

**Blohm & Voss P.188** oli saksalaisen Blohm & Vossin lentokonesuunnitteluosaston kehittämä, suunnitteluasteelle jäänyt nelimoottorinen suihkupommikone.

## Historia
P.188-projekti käynnistyi vuonna 1943, ja konetyypistä tuli edistyksellisin Blohm & Vossin suunnittelema pommikone. P.188:n kaikkien versioiden siivet olivat ulkomuodoltaan erikoiset: niiden nuolikulma alkoi tyvessä positiivisena, mutta muuttui siipipuoliskon keskellä negatiiviseksi. Muuttuva nuolikulma sai siivet muistuttamaan päältä katsottuna W-kirjainta. Lisäksi siipien kohtauskulmaa olisi ollut mahdollista muuttaa 3–12 asteen välillä esimerkiksi lentoonlähtöä varten. Kohtauskulmasta tehtiin säädettävä pääasiassa pienentämään siiveen negatiivisen nuolikulman aiheuttamaa kiertovaikutusta.

Siipien rakenne olisi ollut pääasiassa duralumiinia laskusiivekkeiden ja peräsinpintojen ollessa puurakenteiset. Osa koneen polttoainekapasiteetista oli sijoitettu siipeen. Voimalaitteina olisi ollut neljä 9,95 kilonewtonin Junkers Jumo 004C -suihkumoottoria.

## Tekniset tiedot (P.188.01)

## Lähteet

## Aiheesta muualla
Murder in the First

**Murder in the First** voi viitata seuraaviin:

* *[[Alcatraz – kohtaloni]]* (*Murder in the First*), yhdysvaltalainen elokuva vuodelta 1995
* *[[Ensimmäisen asteen murha]]* (*Murder in the First*), yhdysvaltalainen televisiosarja vuosilta 2014–2016.
Hinta.fi

**Hinta.fi** on suomalainen hintavertailusivusto, jossa käyttäjä voi verrata tuotteita hinnan, toimitusnopeuden ja tuotteiden käyttäjien tekemien arviointien perusteella. Lisäksi tuotteiden hintakehitystä voi seurata hintaseurantatyökalulla halutulla aikavälillä jopa päivän tarkkuudella. Kuvaajasta voi tarkastella halvimman, keskimääräisen ja kalleimman hinnan ohella myös yksittäisten kauppojen hintatietoja. Hinta.fi keskittyy teknisiin tuotteisiin ja siihen liittyminen on kaupoille ilmaista.

Sivusto lanseerattiin vuonna 2012 ja sivustolla listataan hinnat 73 kaupasta. Sivustolla vierailee viikoittain noin 50&nbsp;000 kävijää, aktiivisia tuotteita on lähes 500&nbsp;000 ja yksittäisiä hintoja noin 1&nbsp;800&nbsp;000.

Palvelun omistaa Suomen Hintavertailu Oy, joka on itsenäinen yritys. Hinta.fi on alun perin lähtöisin tietotekniikka-aiheiselta Muropaketti-sivustolta, jossa se oli oma osionsa. Vuodesta 2016 lähtien Hinta.fi toiminut itsenäisenä sivustona.

## Historia
Tekniikkaan keskittyvä Hinta.fi lanseerattiin 10. lokakuuta vuonna 2012 Muropaketin Hintavertailuna osaksi tietotekniikka-aiheista Muropakettia. Aluksi sivusto toimi osoitteessa hintavertailu.muropaketti.com.

7. heinäkuuta vuonna 2014 Muropaketin Hintavertailu muutti osoitteeseen hinta.fi. Samassa yhteydessä sivuston brändiä muutettiin siten, että Hinta.fi:stä tuli ensisijainen nimi, vaikka palvelu tunnettiin edelleen Muropaketin Hintavertailuna.

Yhteistyö Otavamedia Oy:n omistaman Muropaketti-sivuston kanssa päättyi 1. tammikuuta vuonna 2016 ja palvelu jatkoi itsenäisenä sivustona Hinta.fi-nimellä.

## Lähteet
Nihon Falcom

**Nihon Falcom** () on japanilainen videopelien kehittäjä, joka on perustettu vuonna .

Yhtiö on keskittynyt roolipelien kehitykseen.

## Pelit

Yhtiön huomattavia pelejä ovat:
* *[[Brandish]]*-pelisarja
* *[[Dragon Slayer]]*-pelisarja
* *[[The Legend of Heroes]]*-pelisarja
* *[[Ys (pelisarja)|Ys]]*-pelisarja

*Dragon Slayer* -sarjasta on haarautunut muita pelisarjoja kuten *Legend of Heroes*, *Xanadu*, *Sorcerian* ja *Lord Monarch* -sarjat omine jatko-osineen.

*Trails in the Sky 1st Chapter* on uusintaversio *Legend of Heroes* -sarjan pelistä *The Legend of Heroes: Trails in the Sky the 1st*.

## Lähteet

## Aiheesta muualla
* Yhtiön profiili MobyGamesissä
Hr. Ms. Koningin Wilhelmina der Nederlanden

**Hr. Ms. Koningin Wilhelmina der Nederlanden** oli Alankomaiden kuninkaallisen laivaston panssarikansiristeilijä.

## Valmistus
Alus tilattiin Amsterdamin telakalta ja sen köli laskettiin vuonna 1891. Alus laskettiin vesille 22. lokakuuta 1892 ja se otettiin palvelukseen 17. huhtikuuta 1894.

Alus oli 99,8 metriä pitkä ja sen leveys oli 14,91 ja syväys 6,07 metriä. Aluksen uppouma oli 4&nbsp;530 tonnia. Aluksen propulsiojärjestelmä tuotti 4&nbsp;600 ihp:tä, mikä mahdollisti 15,8 solmun maksiminopeuden. Aluksen suojana oli 5 senttimetrin panssarikansi ja sen pääaseena oli 11 tuuman tykki. Apuaseina oli 8,2 tuuman ja kaksi 6,7 tuuman tykkiä.

## Palvelus
Alus oli 14. heinäkuuta – 2. elokuuta avomerikokeissa Pohjanmerellä ja Atlantilla. Kokeiden aikana alus ajoi 19. heinäkuuta karille Harssenssin saaren edustalla lähtiessään Den Helderistä. Haverin syynä oli höyrykoneen pettäminen. Ennen aluksen lähtöä Hollannin Itä-Intiaan kuningatar Wilhelmina ja kuningataräiti vierailivat aluksella 12. syyskuuta 1894.

Alus lähti 10. joulukuuta 1896 Bataviasta laivastovierailulle Kiinaan, Koreaan, Japaniin ja Filippiineille.

Vuonna 1900 alus lähetettiin boksarikapinan alettua yhdessä *[[Hr. Ms. Piet Hein]]in* ja *[[Hr. Ms. Holland (1896)|Hr. Ms. Hollandin]]* kanssa Shanghaihin suojaamaan eurooppalaisia ja Alankomaiden etuja. *Hollandilta* maihin lähetetty sotilasosasto osallistui Ranskan Shanghain hallinta-alueen suojaamiseen, missä oli pääosa Shanghain alueen alankomaalaisista. Osasto lähti paluumatkalle Hollannin Itä-Intiaan 9. lokakuuta. Matkalla alukset vierailivat Amoyssa ja Swatowissa ja ne saapuivat Tanjung Priokiin 6. marraskuuta.

Alus aloitti 29. joulukuuta 1909 viimeisen matkansa Sabangista IJmuideniin, jonne se saapui 14. helmikuuta 1910. Alus poistettiin palveluksesta 5. maaliskuuta ja se myytiin romutettavaksi 14. lokakuuta.

## Lähteet

*
*

### Viitteet
Karateka (videopeli)

**Karateka** on Brøderbund Softwaren vuonna  julkaisema videopeli. Pelin on kehittänyt Jordan Mechner Apple II:lle ja se on myöhemmin käännetty myös useille muille alustoille.

Peli on yksi ensimmäisistä beat 'em up -lajityypin edustajista.

Pelistä on myöhemmin tehty uusintaversio, joka on julkaistu PlayStation 3-, Xbox 360-, Microsoft Windows- ja iOS-alustoille.

## Lähteet

## Aiheesta muualla
* 
* 
* Jordan Mechnerin kotisivut 
* Uusintaversion kotisivut
Sitrakonihappo

**Sitrakonihappo** eli **metyylimaleiinihappo** (C5H6O4) on tyydyttymättömiin dikarboksyylihappoihin kuuluva orgaaninen yhdiste. Yhdistettä voidaan käyttää hartsien ja muovinpehmentimien valmistamiseen. Sitrakonihappo on itakoni- ja mesakonihappojen isomeeri.

## Ominaisuudet, valmistus ja käyttö
Huoneenlämpötilassa sitrakonihappo on väritöntä ja hygroskooppista kiteistä ainetta. Yhdiste liukenee erittäin hyvin veteen, etanoliin ja dietyylieetteriin sekä hieman kloroformiin. Sitrakonihappo on kaksiarvoinen heikko happo ja sen pK<sub>a</sub>-arvot ovat 2,2 ja 5,6. Kuumennettaessa sitrakonihaposta lohkeaa hyvin helposti maleiinihapon tavoin vettä ja muodostuu rengasrakenteinen sitrakonianhydridi.

Sitrakonihapon anhydridiä muodostuu kuumennettaessa voimakkaasti sitruunahappoa. Lisäksi muodostuu mesakonihappoa ja itakonianhydridiä. Sitrakonianhydridistä saadaan sitrakonihappoa hydrolyysin avulla. Sitrakonihappoa voidaan käyttää eräiden hartsien ja muovinpehmentimien valmistukseen.

## Lähteet

## Aiheesta muualla
*DrugBank: Citraconic acid 
*Human Metabolome Database: Citraconic acid 
*Food Component Database (FooDB): Citraconic acid 
*Kyoto Encyclopedia of Genes and Genomes (KEGG): Citraconic acid 
*ChemBlink: Citraconic acid
Kuoleva maapallo

**Kuoleva maapallo** () on fantasia- ja tieteiskirjallisuuden lajityyppi, jonka tarinat sijoittuvat kaukaiseen tulevaisuuteen. Maailmasta on tullut ikivanha ja aurinko tekee kuolemaa tai on jo sammunut. Tyypillisessä asetelmassa ikääntynyt maailma elää eräänlaista toista nuoruutta, ja muinaisuudessa kukoistanut mutta sittemmin pois näivettynyt magia on tehnyt paluun. Tällaisissa kuoleva maailma -tarinoissa taikuus toimii ja yliluonnolliset olennot ovat todellisia. Genren tarinoissa on myös tieteiselementtejä, mutta yleensä edistynyt teknologia esitellään menneisyyden unohtuineina luomuksina eikä se noudata todellisia luonnonlakeja.

Kuoleva maailma -tarinat muistuttavat post-apocalypseä, mutta eivät keskity niinkään maailmanlopun aiheuttaneeseen tapahtumaan vaan sen seurauksena syntyneeseen maailmaan. Maailma ei myöskään yleensä tuhoudu jonkin dramaattisen käänteen seurauksena vaan silkkaa vanhuuttaan. Genren teemoja ovat surumielisyys, maailmantuska, kuolevaisuus ja menetetty viattomuus. Päähenkilöiden sijaan tarinat keskittyvät itse maailmaan ja sen vääjäämättömään tuhoon. Juonen eteenpäin vievänä voimana on usein uusien raaka-aineiden tai menetetyn toivon etsintä. Myös viimeisten ihmisten keskuudessa rehottava rappio ja dekadenssi ovat toistuvia aiheita.

Tyylilajin edeltäjiä olivat kaukaista tulevaisuutta kuvanneet H. G. Wellsin *[[Aikakone (romaani)|Aikakone]]* (1895) ja William Hope Hodgsonin *[[The Night Land]]* (1912). Jälkimmäisen romaanin maailmassa aurinko on sammunut ja ihmiskunta joutuu asumaan suuressa linnoituksessa. Clark Ashton Smithin Zothique-sarja taas kuvaa moraalisesti äärimmäisen rappeutunutta ihmiskuntaa aikojen lopussa. Koko genre on saanut nimensä Jack Vancen romaanista *[[Iltaruskon maa]]* (*The Dying Earth*, 1950). Uudempia tyylilajin edustajia ovat esimerkiksi Michael Shean *[[A Quest for Simbilis]]* (1974) sekä Michael Moorcockin *Viimeisten aikojen valtiaat* -sarja sekä Gene Wolfen *[[Uuden auringon kirja]]* ja *Long Sun* -sarjat.

## Katso myös

* Tieteisfantasia

## Lähteet
Martti Ruokonen

**Martti Ruokonen** (s. 1958) on suomalainen graafinen suunnittelija. Hän on ollut WSOY:n palveluksessa vuodesta 1990 ja suunnitellut kirjojen ulkoasuja, näkyvimpänä kansia. Ruokonen opiskeli alkuun biologiaa mutta siirtyi sitten Taideteolliseen korkeakouluun.

Omista suunnittelutöistään Ruokonen mainitsee esimerkkinä Gillian Flynnin romaanin *[[Kiltti tyttö (romaani)|Kiltti tyttö]]* kannen, joka ”mursi lajin rajoja”. Merkittävimpinä hän pitää myös Peter von Baghin kirjojen suunnittelua ja niistä erityisesti Finlandia-palkittua kirjaa *[[Sininen laulu]]*. Ruokosen mukaan kirjansuunnittelun taso on Suomessa noussut, typografinen suunnittelu on huolellisempaa ja osaamisen taso korkeampi.

Ruokonen on saanut palkintoja työstään. Hänen suunnittelemansa ulkoasu sarjaan *Muotoilun aarteet* on saanut Kaunis kirja -palkinnon vuonna 2012.

## Lähteet
Kiltti tyttö

**Kiltti tyttö** tarkoittaa muun muassa seuraavia:

* *[[Kiltti tyttö (elokuva)|Kiltti tyttö]]* (*The Good Girl*), yhdysvaltalainen elokuva vuodelta 2002
* *[[Kiltti tyttö (romaani)|Kiltti tyttö]]* (*Gone Girl*), yhdysvaltalainen jännitysromaani vuodelta 2012.
* *[[Kiltti tyttö (albumi)|Kiltti tyttö]]*, Nelli Matulan albumi vuodelta 2022
Prince of Persia (vuoden 1989 videopeli)

**Prince of Persia** on Brøderbund Softwaren vuonna  julkaisema videopeli. Pelin on kehittänyt Jordan Mechner Apple II-alustalle.

Peli on julkaistu myöhemmin useille alustoille ja sille on tehty useita jatko-osia.

Pelin alkuperäiset lähdekoodit löytyivät pitkän ajan jälkeen ja ne on julkaistu GitHub-palvelussa.

## Vastaanotto
Pelin Amiga-versio on saanut *[[CU Amiga]]* -lehden arvostelussa arvosanaksi 94%.

## Lähteet

## Aiheesta muualla
* 
*
Martin Sharp

**Martin Ritchie Sharp** (s. 21. tammikuuta 1942 – 1. joulukuuta 2013) oli australialainen taiteilija. Hän tuli tunnetuksi psykedelisen *Oz*-nimisen underground-lehden kuvittajana 1960-luvulla. Hän ystävystyi Cream-yhtyeen kitaristin Eric Claptonin kanssa, ja hänet tunnetaankin parhaiten yhtyeen *[[Disraeli Gears]]* -albumin kannen suunnittelijana ja tekijänä. Sharpin kirjoittama runo on sanoituksena Claptonin säveltämässä kappaleesa ”Tales of Brave Ulysses”.

## Lähteet
Populous (pelisarja)

**Populous** on Peter Molyneuxin suunnittelema reaaliaikainen strategiapelisarja, joka on myös jumalpeli-lajityypin aloittanut peli.

Pelisarjan on kehittänyt Bullfrog Productions ja julkaissut Electronic Arts (EA). Sarjaan oli tekeillä *Populous IV* 2000-luvun alussa, mutta Eletronic Artsilla oli aikomus julkaista Molyneux'n rahoittama *[[Black & White (videopeli)|Black & White]]* eikä EA halunnut julkaista kahta erilaista jumalpeliä.

## Pelit
* *[[Populous]]* (1989)
* *[[Populous II: Trials of the Olympian Gods]]* (1991)
* ** (1998)
* *[[Populous DS]]* (2008)

## Lähteet

## Aiheesta muualla
* Pelisarja MobyGamesissä
Khan Sheikhounin kaasukuolemat

**Khan Sheikhounin kaasukuolemat** huhtikuussa 2017 olivat Syyrian sisällissodan tragedia, jossa kuoli melkein sata siviiliä ja muutama sata vammautui. Joukossa oli paljon lapsia ja naisia. Hermokaasua vapautui hallituksen tekemän 
ilma- ja raketti-iskun jälkeen. Kapinalliset, länsimaat ja kansainväliset järjestöt syyttivät Syyrian hallitusta kemikaalien käytöstä siviilejä vastaan. Syyrian hallitus ja Venäjä puolestaan väittivät hallituksen iskeneen kapinallisten asevarastoon, missä oli luvattomia kemikaaleja. Yhdysvallat iski rajusti risteilyohjuksin al-Shayratin lentokentälle, mistä ilmaisku tehtiin.

## Aiempia sariini-iskuja Syyrian sisällissodassa

Khan Al-Asal (19 maaliskuuta 2013), Saraqib (29 huhtikuuta 2013), Ghouta (21 elokuuta 2013), Jobar (24 elokuuta 2013) ja Ashrafiyat Sahnaya (25 elokuuta 2013).

## Kaasuisku
Syyrian armeija teki 4. huhtikuuta kello 7 rakettihyökkäyksen ja ilmaiskun Idlibin maakunnassa sijainneeseen kapinallisten valvomaan Khan Sheikhouniin. Paikka lähellä Haman kaupunkia ja rintamalinjaa.Kymmenessä minuutissa iskun jälkeen paikalle levisi outo haju. Se tuli taistelukaasusta, joka tappoi ulkona olleita siviilejä. Jotkut ihmiset kuolivat melko pian. Toiset sairastuivat, kun olivat tekemisissä kaasua saaneiden kanssa. Kaasu oli oireista päätellen hermokaasua, ehkä sariinia. Kaasuun kuoli ainakin 86, joista 31 lasta, 20 naista. Lisäksi 160–557 vammautui .Syyrian hallinto kiisti armeijansa käyttäneen kaasuaseita. 

## Ulkomaiden reaktiot

Yhdysvallat tuomitsi iskun ja syytti Syyrian hallitusta. YK tuomitsi kaasutuksen vaatien Syyrian hallitusta lopettamaan kemiallisten aseiden käytön siviilejä vastaan. Myös Suomen ulkoministeri Soini tuomitsi iskun pitäen sitä häpeällisenä kansainvälisen yhteisön kannalta. Syyriaa tukenut Venäjä väitti, että kaasu oli vapautunut hallituksen hyökättyä tavanomaisin asein kapinallisten asetehtaaseen, jossa oli luvattomia kemikaaleja. Kremlin tiedottaja Peskov sanoi, ettei Venäjä ehdottomasti tue Syyrian hallitustakaan, mutta vaati kunnollista tutkimusta tapahtumista ennen mahdollisia YK:n toimia Syyrian hallitusta vastaan.

## Yhdysvaltain kostotoimet

Trumpin hallitus määräsi 7. huhtikuuta ankaran risteilyohjusiskun Syyrian Shayratin lentotukikohtaan. Isku aiheutti tuhoa kentällä ja tappoi yhdeksän ihmistä, mutta kenttä jäi silti käyttökuntoon. Yhdysvallat teki iskunsa ilman YK:n suostumusta. Venäjä tuomitsi iskun. Venäjä ei myöskään suostunut siihen, että YK:n avulla tutkittaisiin kaasuiskua. Niinpä Yhdysvaltain isku kiristi suurvaltojen välejä.

## Lähteet
Olympialainen peruskirja

**Olympialainen peruskirja** on julkaisu, jossa kodifioidaan olympia-aatteen perusperiaatteet, Kansainvälisen olympiakomitean säännöt, olympialiikkeen organisaatio ja toiminta sekä olympiakisojen järjestämisen ehdot. Peruskirjassa on määritetty myös kansainvälisten järjestöjen, kansallisten olympiakomiteoiden ja olympialiikkeen väliset suhteet.

Olympialaista peruskirjaa on julkaistu vuodesta 1908 alkaen. Olympialaiseksi peruskirjaksi julkaisu nimettiin sen kannessa vuonna 1978; sitä ennen siitä oli käytetty eri nimiä. Uusin versio on julkaistu elokuussa 2016.

## Lähteet

## Aiheesta muualla
* Olympialainen peruskirja 2016
Hr. Ms. Sumatra (1890)

**Hr.Ms. Sumatra** oli Alankomaiden kuninkaallisen laivaston panssarikansiristeilijä.

## Valmistus
Alus tilattiin Amsterdamista ja se laskettiin vesille 1890.

Risteilijän uppouma oli 1&nbsp;693 tonnia ja sen mitat olivat kokonaispituus 69,97, leveys 11,30 ja syväys 4,67 metriä. Aluksen höyrykone tuotti 2&nbsp;350 ihp:tä, mikä mahdollisti 17 solmun huippunopeuden. Aluksen hiilivarastoissa oli 276 tonnia hiiltä. Aluksella oli 181 hengen miehistö.

Aluksen pääaseina olivat etukannen 8,2 tuuman ja takakannen 5,9 tuuman 35 pituuskaliiperin tykit. Kyljissä oleville hyllyille asennettiin kaksi 4,7 tuuman 35 pituuskaliiperin tykkiä. Näiden lisäksi aseistusta täydensivät neljän naulan tykkiä ja kaksi naulan revolveritykkiä sekä kaksi 14 tuuman torpedoputkea.

Aluksen suojana oli puolentoista tuuman panssarikansi. Kumpikin raskaista tykeistä oli varustettu suojakilvellä.

## Lähteet

*
*

### Viitteet
Alexander Ursenbacher

**Alexander Ursenbacher** (s. 26. huhtikuuta 1996) on sveitsiläinen snookerpelaaja, joka on kotoisin Rheinfeldenistä. Hän on toistaiseksi ainut sveitsiläinen, joka on esiintynyt snookerammattilaisten Main Tourilla. Ursenbacher on hallitseva Euroopan alle 21-vuotiaiden Snookerin mestari.

## Lähteet
* Alexander Ursenbacher WorldSnooker.com
Atjeh-luokka

**Atjeh-luokka** oli Alankomaiden Kuninkaallisen laivaston risteilijäluokka, johon kuului kuusi alusta. 

## Suunnittelu
Luokan alukset olivat 92,05 metriä pitkiä ja niiden leveys oli 12,497 ja syväys 6,706 metriä. Alusten uppouma oli 3&nbsp;425 tonnia. Alukset oli varustettu höyrykonein, jotka tuottivat 3&nbsp;300 ihp:tä. Tuolla teholla saavutettiin 14 solmun maksiminopeus.

Alus aseistuksena oli kuusi 170 millimetrin ja kahdeksan 120 millimetrin tykkiä.

## Alukset

## Lähteet
*
*

### Viitteet
Ilkka Pekkala

**Ilkka Tapani Pekkala** (s. 18. helmikuuta 1955 Pöytyä) on aktiiviuransa päättänyt suomalainen seiväshyppääjä. Hän edusti vuodesta 1980 lähtien Keski-Uusimaan Urheilijoita ja hänen valmentajanaan toimi vuodesta 1977 lähtien Risto Koskinen.

Kalevan kisoista Pekkala saavutti seiväshypystä kaksi hopeaa, vuosina 1981 ja 1984. Lisäksi hän saavutti sisäratojen SM-kilpailuista hopeaa vuonna 1981 ja pronssia vuonna 1980.

Virallisissa kilpailuissa Pekkala ei ole esiintynyt vuoden 1986 hälkeen.

## Lähteet
Jarmo Kujala

**Jarmo Matias Kujala** (s. 23. helmikuuta 1959 Peräseinäjoki) on aktiiviuransa päättänyt suomalainen kestävyysjuoksija. Hän edusti vuoteen 1977 Peräseinäjoen Toivetta, vuosina 1977–1996 Kauhajoen Karhua ja vuodesta 1997 lähtien Ähtärin Valpasta.

SM-tasolla Kujala saavutti maratonilta kaksi pronssia vuosina 1983 ja 1984. Lisäksi hän oli mukana maastojuoksun SM-kilpailuissa saavuttaen Kauhajoen Karhun riveissä pitkän matkan joukkuekilpailusta hopeaa vuonna 1983 ja pronssia 1980.

Virallisissa kilpailuissa Kujala ei ole esiintynyt vuoden 2002 jälkeen.

## Lähteet
Rahkola (Ikaalinen)

**Rahkola** on Ikaalisten 3. kaupunginosa. Se rajoittuu pohjoisessa Vanhaan Tampereentiehen, idässä Silkintiehen, etelässä Pirkantiehen ja lännessä Vanhakauppalaan. Kaupunginosassa sijaitsee Ikaalisten kirkko, Rahkolan kartano, Ikaalisten kotiseutumuseo ja IDEA-kampus, jossa toimii Ikaalisten lukio, Ikaalisten kauppaoppilaitos sekä Ikaalisten käsi- ja taideteollisuusoppilaitos.

## Kuvia

Kuva:Ikaalisten Kirkko.jpg|Ikaalisten kirkko
Kuva:Rahkolan kartano 1.JPG|Rahkolan kartano
Kuva:Rahkolan kartano 2.JPG|Rahkolan kartano
Kuva:Ikaalisten kotiseutumuseo.jpg|Ikaalisten kotiseutumuseo
Kuva:Ikaalisten paloasema.jpg|Ikaalisten vanha paloasema
Kuva:Saskyn IDEA-kampus Ikaalisissa Ikaalisten lukio.jpg|IDEA-kampuksen uudisrakennus
Kuva:Ikata ilmakuva.jpg|IDEA-kampus
Kuva:Ikaalisten käsi- ja taideteollisuusoppilaitos.jpg|Ikaalisten käsi- ja taideteollisuusoppilaitos
Kuva:Piiskurintolppa.jpg|Piiskurintolppa-muistomerkki
Palorchestidae

**Palorchestidae** on sukupuuttoon kuollut pussieläinten heimo, joka eli Australiassa mioseenilta pleistoseenille. Ne saattoivat olla pussieläinten vastineet istukkanisäkkäiden maalaiskiaisille.

## Luokittelu
Neljä sukua ja kahdeksan lajia on kuvattu.
**[[Propalorchestes]]* (Murray, 1986)
***P. novaculocephalus* (Murray, 1990)
***P. painei* (Murray, 1986)
**[[Ngapakaldia]]* (Stirton, 1967)
***N. bonythoni* (Stirton, 1967)
***N. tedfordi* (Stirton, 1967)
**[[Palorchestes]]* (Owen, 1873)
***P. selestiae* (Mackness, 1995)
***P. paine* (Woodburne, 1967)
***P. azael* (Owen, 1873)
**[[Pitikantia]] dailyi* (Stirton, 1967)

## Lähteet
*
### Viitteet
Hr. Ms. De Zeven Provinciën (1909)

**Hr.Ms. De Zeven Provinciën** oli Alankomaiden kuninkaallisen laivaston rannikkopanssarilaiva. Alus nimettiin vuonna 1936 *Hr. Ms. Surabayaksi*. Keisarillisen Japanin laivaston ilmavoimat upotti aluksen 18. helmikuuta 1942. Japanilaiset nostivat hylyn liittäen sen laivastoonsa ilmatorjunta-aluksena vuonna 1943. Liittoutuneiden lentokoneet upottivat aluksen vielä samana vuonna.

## Valmistus
Alus tilattiin Amsterdamin telakalta, missä köli laskettiin 7. helmikuuta 1908. Alus laskettiin vesille 15. maaliskuuta 1909 ja otettiin palvelukseen 6. lokakuuta 1910.

## Palvelus
Alus lähti 21. marraskuuta 1910 Den Helderistä Afrikan kiertäen Hollannin Itä-Intiaan ja saapui Surabayaan 25. tammikuuta 1911. Kiertäessään Sumatraa se ajoi 23. tammikuuta 1912 karille, mistä alus saatiin irrotettua varastojen tyhjentämisen jälkeen. Vaurioitunut alus siirrettiin korjattavaksi telakalle Singaporeen, mistä se palasi Surabayaan 25. huhtikuuta.

Ensimmäisen maailmansodan lopulla 4. huhtikuuta 1918 alus saattoi *[[Hr. Ms. Koningin Regentes]]in* kanssa matkustaja-aluksia *Vondelia*, *Kawi*, *Rindjani* ja *Grotius* Tanjung Priokiin.

Oltuaan kahdeksan vuotta Hollannin Itä-Intiassa alus aloitti kotimatkan 20. marraskuuta 1918 Tanjung Priokista. Se kulki Panaman kanavan läpi. Alus vieraili New Yorkissa ennen saapumistaan Den Helderiin 1. huhtikuuta 1919. Amsterdamissa alus siirrettiin telakalle huollettavaksi.

Alus lähti 9. marraskuuta 1921 toiselle matkalleen Hollannin Itä-Intiaan, jonne saavuttuaan se oli tykistön koululaivana. Aluksen miehistö nousi kapinaan 5. helmikuuta 1933 Sumatran luoteiskärjen edustalla. Osa aluksen alankomaalais-indonesialaisesta miehistöstä otti vallan aluksella pitäen aluksen kuitenkin toiminnassa. Alus matkasi etelään pitkin Sumatran rannikkoa. Kuusi päivää myöhemmin  Alankomaiden puolustusministeri Laurentius Nicolaas Deckers antoi luvan ilmavoimien koneiden hyökkäykseen. Yksi pudotetuista pommeista osui alukseen surmaten 23 kapinallista, minkä jälkeen loput antautuivat.

Heinäkuussa alus poistettiin palveluksesta ja muutettiin koululaivaksi. Vuonna 1936 alus nimettiin uudelleen *Hr. Ms. Surabayaksi*. Muutostöissä alukselta poistettiin viisi höyrykattilaa ja etummainen savuhormi. Jäljelle jääneet kattilat muutettiin öljypolttoisiksi. Uusi propulsiokoneisto tuotti 7&nbsp;500 ihp:ta ja aluksen tankeissa oli 1&nbsp;100 tonnia öljyä. Aluksen aseistus muutettiin kahdeksi 11, kahdeksi 5,9, kahdeksi kolmen tuuman tykiksi, joita täydensivät kuusi 40 millimetrin ilmatorjuntatykkiä ja kuusi 12,7 millimetrin ilmatorjuntakonekivääriä. Aluksen uppouma oli 5&nbsp;644 tonnia ja sen maksiminopeus 16 solmua. Miehistöä aluksella oli 447 henkeä.

Keisarillisen Japanin laivaston ilmavoimien Mitsubishi G4M-pommikoneet upottivat aluksen 18. helmikuuta 1942 Surabayan satamaan. Japanilaisten vallattua alueen hylky nostettiin. Keisarillisen Japanin laivasto muutti aluksen ilmatorjunta-alukseksi.

Vuonna 1943 liittoutuneiden pommikoneet upottivat aluksen. 

## Lähteet

*

### Viitteet
Blockade

**Blockade** on Gremlin Industriesin kehittämä ja julkaisema kolikkopeli vuodelta .

Pelistä on tehty useita jäljitelmiä ja käännöksiä, muun muassa Nokia 6110 matkapuhelimessa oleva *[[Matopeli]]*.

Gremlin Industries myöhemmin yhdistyi Segan kanssa.

## Pelaaminen
Pelissä ohjataan hahmoa, joka jättää kiinteän viivan perässään. Liikkeet tapahtuvat näkymättömällä ruudukolla, jossa voi tehdä vain 90 asteen käännöksiä.
Peli on ainoastaan kaksinpeli, joka tarkoittaa että ilman toista ihmispelaajaa vastustaja vain törmää seinään.

## Lähteet

## Aiheesta muualla
* 
* 
*
Gogon riuttamuodostuma

**Gogon muodostuma** on Länsi-Australiassa sijaitseva stratigrafinen muodostuma, jossa on säilynyt myöhäisdevonikauden (Frasne-vaiheen) riuttojen eläimistön fossiilisia jäänteitä. Sen enimmäispaksuus on 430 metriä. Se on muodostunut vaaleanharmaista liuskeista ja silttikivestä, ja siinä on ohuita kalkkikivisiä linssejä ja runsaita kalkkikiven kivettymien kerroksia. Muodostumassa esiintyviin eläimiin kuuluu eurypteridien, säde-eläinten, panssarihaiden, viuhkaeväisten jne. fossiileja.

## Lähteet
Gremlin Industries

**Gremlin Industries** oli yhdysvaltalainen kolikkopelien kehittäjä 1970-luvulla.

Vuonna 1979 Gremlin yhdistyi Segan kanssa ja uudet pelit nimettiin joko **Gremlin/Sega** tai **Sega/Gremlin** brändin alle.

## Pelit
* *[[Blockade]]* (1976)
* *[[Depthcharge]]* (1977)
* Hustle (1977)
* Blasto (1978)
* *[[Head-On]]* (1979)
* Head On 2 (1979)
* Monaco GP (1979)
* Deep Scan (1979)
* Astro Fighter (1980)
* Space Fury (1981)
* *[[Frogger]]* (1981) (lisensoitu Konamilta)
* Astro Blaster (1981)
* Eliminator (1981)
* *[[Star Trek: Strategic Operations Simulator]]* (1982)
* *[[Zaxxon]]* (1982)
* SubRoc 3-D (1982)

## Lähteet

## Aiheesta muualla
* Yrityksen tiedot MobyGamesissä
Exidy

**Exidy** oli yhdysvaltalainen kolikkopelien kehittäjä, joka perustettiin vuonna . Yrityksen perusti Pete Kauffman Palo Altossa lähdettyään Ramtek-yrityksestä.

Yritys teki myös kokeiluita kotitietokoneiden valmistukseen Exidy Sorcerer -malleilla.

Yritys lopetti toimintansa vuonna 1995. Vuonna 2006 Mean Hamster Software hankki oikeudet valmistaa kolikkopelejä Exidy-nimellä.

## Kolikkopelit

**[[Alley Rally]]* (1975)
**[[Destruction Derby (vuoden 1975 videopeli)|Destruction Derby]]* (1975)
**[[Death Race (videopeli)|Death Race]]* (1976)
**[[Robot Bowl]]* (1977)
**[[Score (videopeli)|Score]]* (1977)
**[[Super Death Chase]]* (1977)
**[[Circus (videopeli)|Circus]]* (1977)
**[[Car Polo]]* (1977)
**[[Attack (videopeli)|Attack]]* (1977)
**Football* (1978)
**[[Ripcord (videopeli)|Ripcord]]* (1979)
**[[Side Trak]]* (1979)
**[[Crash (videopeli)|Crash]]* (1979)
**[[Fire One!]]* (1979)
**[[Tail Gunner 2]]* (1980, ostettu Cinematronicsilta)
**[[Star Fire]]* (1979)
**Sheriff* (1979, kehittänyt Nintendo; julkaistu nimellä *Bandido* in 1980)
**[[Spectar]]* (1980)
**Targ* (1980)
**[[Mouse Trap (kolikkopeli)|Mouse Trap]]* (1981)
**Venture* (1981)
**[[Pepper II]]* (1982)
**Victory* (1982)
**Hard Hat* (1982 rajoitettu julkaisu)
**Crossbow* (1983)
**Fax* (1983)
**Catch 22* (1983)
**Cheyenne* (1984)
**Combat* (1985)
**Vertigo* (1985 rajoitettu julkaisu)
**Top Gunner* (1986)
**Top Secret* (1986)
**Clay Pigeon* (1986)
**[[Chiller]]* (1986)
**[[Crack Shot]]* (1987)
**[[Hit N Miss]]* (1987)
**[[Rough Ranger]]* (1988)
**Showdown* (1988)
**[[Who Dunit]]* (1988)
**Yukon* (1989)

## Lähteet

## Aiheesta muualla
* Yrityksen tiedot MobyGamesissä
Pentti Raitanen

**Pentti Tapani Raitanen** (5. elokuuta 1956 Kylmäkoski – 23. kesäkuuta 2017) oli suomalainen pituushyppääjä. Hän edusti Urjalan Urheilijoita, Forssan Salamaa ja Jokioisten Jännettä.

Kalevan kisoista Raitanen saavutti neljä hopeaa vuosina 1977, 1978, 1980 ja 1984 sekä pronssia vuonna 1979. Sisäratojen SM-kilpailuista Raitanen saavutti kaksi kultaa vuosina 1978 ja 1981, kaksi hopeaa vuosina 1983 ja 1984 sekä kaksi pronssia vuosina 1979 ja 1980.

Virallisissa kilpailuissa Raitanen ei esiintynyt vuoden 1992 jälkeen.

## Lähteet
Maapolitiikka

**Maapolitiikka** käsittää ne toimenpiteet, joita julkinen valta käyttää maan hankintaan ja luovutukseen tavoitteenaan vaikuttaa ympäristön ja kaupungin kehitykseen. Tavoitteita voivat olla esimerkiksi edellytyksien luominen kaavoitukselle, yhdyskuntasuunnittelun ja rakentamisen ohjaaminen sekä sosiaalisen asuntotuotannon varmistaminen.

Pekka V. Virtasen mukaan kunnan maapolitiikassa on neljä osaa: maanhankinta, maanluovutus, maapolitiikan suhde kaavoitukseen ja muut maapolitiikan tehtävät. Maata voi hankkia vapaaehtoisilla kaupoilla, pakkolunastuksilla sekä maankäyttösopimuksilla, luovuttaa myymällä tai vuokraamalla. Koska kunnilla on Suomessa kaavamonopoli eli valta päättää kaavojen sisällöstä ja ajoituksesta, kunta voi kaavoittamalla vaikuttaa keinotteluun ja hintakehitykseen.

## Lähteet
Ilpo Kuusela

**Ilpo Johannes Kuusela** (s. 24. joulukuuta 1960 Paattinen) on aktiiviuransa päättänyt keskimatkan juoksija. Hän edusti vuodesta vuodesta 1988 lähtien Saarijärven Pullistusta ja hänen valmentajanaan toimi Jorma Valo.

Kalevan kisoista Kuusela saavutti pronssia 800 metrin juoksusta vuonna 1984. Viestijuoksun SM-kilpailuista hän saavutti 4 x 800 metrin viestijuoksusta kolme pronssia vuosina 1983, 1984 ja 1985 sekä hopeaa vuonna 1986 ja 4 x 1 500 metrin viestijuoksusta kaksi kultaa vuosina 1984 ja 1989, kolme hopeaa vuosina 1988, 1990 ja 1994 sekä kaksi pronssia vuosina 1986 ja 1993. Lisäksi Kuusela oli mukana maastojuoksun SM-kilpailuissa saavuttaen lyhyen matkan joukkuekilpailun hopeaa vuonna 1985 sekä pronssia vuonna 1989.

Virallisissa kilpailuissa Kuusela ei ole esiintynyt vuoden 2004 jälkeen.

## Lähteet
Gremlin (täsmennyssivu)

**Gremlin** voi tarkoittaa jotain seuraavista:

* gremlin, taruolento
* Gremlin Industries, kolikkopelien kehittäjä joka yhdistyi Segaan
* Gremlin Graphics, videopelien kehittäjä
* AMC Gremlin, American Motors Corporationin vuosina 1970–1978 valmistama automalli
* Gremlin, Marvel Comicsin sarjakuvahahmo
* *[[Riiviöt]]* (*Gremlins*), elokuva
* *[[Gremlins 2 – uusi pesue]]*, elokuva
Marja-Liisa Kiljunen

**Marja-Liisa Kiljunen** (s. 17. elokuuta 1950 Heinola) on suomalainen diplomaatti. Hän on ollut 2008–2012 Suomen Liettuan-suurlähettiläs Vilnassa sekä samalla Valko-Venäjällä. Sitä ennen hän toimi vuodesta 2004 Helsingistä käsin kiertävänä suurlähettiläänä Keski-Aasian tasavalloissa Kazakstanissa, Kirgisiassa, Tadžikistanissa, Turkmenistanissa ja Uzbekistanissa sekä vuosina 2004–2005 myös Mongoliassa. Hän aloitti ulkoministeriön palveluksessa vuonna 1983. 

Kiljunen on työskennellyt kotimaassa ulkoministeriön kehitysyhteistyöosastolla ja itäosastolla sekä palvellut Suomen Nairobin-suurlähetystössä. Kiljunen on työskennellyt myös Helsingin yliopistossa, YK-yliopiston Wider-instituutissa, Unicefin päämajassa New Yorkissa sekä toiminut Suomen YK-liiton ja Sosialidemokraattisten Naisten pääsihteerinä.

Marja-Liisan Kiljusen puoliso oli vuosina 1972–2009 SDP:n kansanedustaja Kimmo Kiljunen. Heillä on neljä täysi-ikäistä lasta.

## Lähteet
Kuvanvakain

**Kuvanvakain** on tekniikka, jolla vähennetään kameran liikkuessa syntyvää pientä epätarkkuutta ja videokuvan tärinää. Kuvanvakaimet jaetaan optisiin ja digitaalisiin. Kuvanvakainta käytetään monissa still-kuvia ottavissa kameroissa ja videokameroissa. Sitä käytetään myös tähtikaukoputkissa ja joissakin kiikareissa.

## Tekniikat
### Optinen kuvanvakain
Optinen kuvanvakain (engl. optical image stabilizer, *OIS*) käyttää kameran sisällä olevaa liikkeelle vastakkaiseen suuntaan liikkuvaa optiikkaa, joka vakauttaa kuvaa ennen sen muuttamista digitaaliseen muotoon Optinen kuvanvakain voidaan sijoittaa joko objektiivin linssiin tai kameran kennoon, jolloin se toimii kaikkien objektiivien kanssa sekä valo- että videokuvauksessa. Optinen kuvanvakain helpottaa erityisesti hämäräkuvausta. Optisen kuvanvakaimen vakauttamaa kuvaa voidaan usein vakauttaa myös digitaalisella kuvanvakaimella. Optista kuvanvakainta käytettiin puhelimissa ensin Nokian PureView-kamerapuhelimissa. Se yleistyi 2010-luvun puolivälissä nopeasti muihinkin lippulaivapuhelimiin.

### Digitaalinen kuvanvakain
Digitaalinen (myös *sähköinen*, *elektroninen* tai *ohjelmallinen*) kuvanvakain vakauttaa videokuvaa siirtämällä kennon muodostamaa kuvaa tallennetussa videossa tärähdyksen suhteen vastakkaiseen suuntaan. Menetelmän huonona puolena on, että kennon koko aluetta ei voida käyttää videon tallentamiseen, koska reuna-alue tarvitaan siirtelyn kompensoimiseen.

## Lähteet

## Aiheesta muualla

*
Waterfall (Sopo Gelovanin ja Nodiko Tatišvilin kappale)

**Waterfall** on Nodi Tatišvilin ja Sophie Gelovanin esittämä kappale, joka edusti Georgiaa vuoden 2013 Eurovision laulukilpailussa Ruotsin Malmössä.  

Kappale kilpaili Euroviisujen toisessa semifinaalissa, jossa se sijoittui kymmenenneksi ja selviytyi finaaliin. Finaalissa kappale sijoittui 26. maan joukosta sijalle 15.

## Lähteet
Kirsti Eskelinen

**Kirsti Annikki Eskelinen-Liukkonen** (s. 31. joulukuuta 1948 Nurmeksen maalaiskunta) on suomalainen diplomaatti. Hän oli suurlähettiläs Suomen Turkin suurlähetystössä Ankarassa vuosina 2008 – 2012. Hän oli Suomen suurlähettiläs Riiassa, Latviassa 2000–2004 ja sen jälkeen hän oli ulkoministeriön itäosaston johdossa vuoteen 2008. Hän aloitti ulkoministeriön palveluksessa vuonna 1973.

Eskelinen kirjoitti ylioppilaaksi Lieksan yhteislyseossa 1967 ja valmistui filosofian kandidaatiksi Helsingin yliopistosta 1973, lisäksi hän on suorittanut maanpuolustuskurssin 1995. 

Eskelinen on ollut ministerinä Britannian suurlähetystössä, Lontoossa sekä monenkeskisen kehitysyhteistyön linjanjohtajana kotimaassa ulkoministeriössä. Hän on työskennellyt kotimaassa eri tehtävissä ulkoministeriön poliittisella, kauppapoliittisella ja kehitysyhteistyöosastolla sekä YK:n pysyvissä edustustoissa New Yorkissa ja Genevessä. Vuosina 1986–1989 hän toimi Suomen Punaisen Ristin kansainvälisen osaston päällikkönä.

## Lähteet
Contigo hasta el final

**Contigo hasta el final** on El Sueño de Morfeonin esittämä kappale, joka edusti Espanjaa vuoden 2013 Eurovision laulukilpailussa Ruotsin Malmössä.  

Koska Espanja kuuluu kilpailun suuriin rahoittajamaihin, kappale pääsi suoraan finaaliin. Finaalissa kappale sijoittui 26. maan joukosta sijalle 25.

## Lähteet
Alfa Romeo Spider (1966)

**Alfa Romeo Spider** on Alfa Romeon vuosina 1966–1993 valmistama kaksiovinen kangaskattoinen avoauto, joka korvasi edeltäneen Giulietta Spiderin. Pitkän 27-vuotisen valmistusaikansa aikana mallia uudistettiin kolmeen kertaan, vuosina 1969, 1983 ja 1990. Mallin korvasi uusi etuvetoinen Spider vuonna 1994.

## Sarja 1 (1966–1969)

Alfa Romeo Spider (epävirallisesti ”Duetto”) esiteltiin Geneven autonäyttelyssä keväällä 1966 Giulietta Spiderin seuraajaksi. Uusi Pininfarinan suunnittelema malli perustui 105/115-mallisarjan alustalle, ja alkuperäisenä moottorina oli kaksinokka-akselinen 1,6-litrainen (109&nbsp;hv). Seuraavana vuonna mallivalikoimaa täydennettiin 1,8-litraisella (118 hv). Euroopassa moottori oli varustettu kaksoiskaasuttimella, Pohjois-Amerikassa mekaanisella Spica-polttoaineruiskulla. Myöhemmin samana vuonna 1,6-litraisen tuotanto päättyi, ja se korvattiin vuonna 1968 1,3-litraisella (89&nbsp;hv) Spider Junior -mallilla. 

## Sarja 2 (1969–1983)

Alfa Romeo Spider koki ensimmäiset uudistuksensa vuonna 1969. Alkuperäisen mallin pyöreä peräosa vaihtui pidempään pystysuoraan, minkä ansiosta myös tavaratilan koko kasvoi. Muita muutoksia olivat uudet ovenkahvat, viistompi tuulilasi ja uudenmalliset yläreunasta saranoidut polkimet.

Vuonna 1971 esiteltiin 2,0-litraisella (132&nbsp;hv) moottorilla varustettu 2000 Spider Veloce, joka korvasi 1,7-litraisen seuraavaan vuoteen mennessä. 1,6-litraisen valmistus puolestaan alkoi samana vuonna uudelleen pelkistetympänä Junior-mallina. 1,3-litraisen tuotanto päättyi vuonna 1977. 

## Sarja 3 (1983–1989)

Seuraavat suuret uudistukset tehtiin vuonna 1983, jolloin malli sai mustat kumiset puskurit ja etusäleikön sekä pienen takaspoilerin, joka sekin oli mustaa kumia. 1,6-litraisen mallinimestä poistettiin Junior-merkintä.

Vuonna 1986 esiteltiin Spider 2.0 Quadrifolgio Verde, jossa oli perusmallista eroavat sivuhelmat sekä etu- ja takaspoilerit. Yhdysvalloissa kaikkien muiden versioiden myynti lopetettiin, ja Quadrifoglio Verde jäi ainoaksi Spider-malliksi. 

## Sarja 4 (1990–1993)

Viimeiset muutokset Spideriin tehtiin vuonna 1990. Erityisesti uudistuksia tehtiin peräosaan, johon tuli 164-mallin tyyliset leveät takavalot. Puskurit olivat uudet ja tällä kertaa täysin muoviset ja korinväriset. Myös sisustukseen tehtiin useita uudistuksia. Yhdysvaltain markkinoilla vakiovarusteena oli kuljettajan turvatyyny. Ensimmäistä kertaa lisävarusteena oli nyt saatavana manuaalivaihteiston ohella myös kolmiportainen automaattivaihteisto. 

## Lähteet

## Aiheesta muualla
Jukka Ylinen

**Jukka Tapio Ylinen** (s. 29. maaliskuuta 1961 Alahärmä) on aktiiviuransa päättänyt suomalainen pituushyppääjä. Hän edusti vuodesta 1989 lähtien Porvoon Urheilijoita ja hänen valmentajanaan toimi Jorma Junttila.

Kalevan kisoista Ylinen saavutti pituushypyn pronssia vuonna 1984. Lisäksi hän saavutti sisäratojen SM-kilpailuista hopeaa vuonna 1985.

Virallisissa kilpailuissa Ylinen ei ole esiintynyt vuoden 1991 jälkeen.

## Lähteet
Intohimo (vuoden 1982 elokuva)

**Intohimo** () on vuonna 1982 ensi-iltansa saanut Jean-Luc Godardin ohjaama, käsikirjoittama ja leikkaama ranskalais-sveitsiläinen draamaelokuva, jonka pääosia näyttelevät Isabelle Huppert, Hanna Schygulla, Michel Piccoli ja Jerzy Radziwilowicz. Jean-Luc Godard käsikirjoitti elokuvan Jean-Claude Carrièren kanssa. Elokuvan tuottajina olivat Armand Barbault, Catherine Lapoujade, Martine Marignac ja Alain Sarde. *Intohimo* kilpaili vuoden 1982 Cannesin elokuvajuhlilla, missä Jean-Luc Godard oli ehdokkaana pääkilpailussa parhaan elokuvan Kultaisen palmun saajaksi. Elokuva oli ehdolla myös muun muassa kolmen Césarin saajaksi.

## Juoni

Jerzy (Jerzy Radziwilowicz) on puolalainen elokuvantekijä, jolla on ongelmia uusimman elokuvansa kanssa. Elokuvanteon aikana Jerzy tutustuu kahteen paikalliseen naiseen, tehdastyöntekijä Isabelleen (Isabelle Huppert) ja hotellinomistaja Hannaan (Hanna Schygulla), jonka aviomies Michel Boulard (Michel Piccoli) omistaa tehtaan, missä Isabelle on töissä.

## Näyttelijät

## Julkaisu ja vastaanotto
*Intohimo* sai teatteriensi-iltansa Ranskassa 26. toukokuuta 1982 ja oli Parafrance Filmsin teatterilevittämä. Elokuva keräsi Ranskassa teatterikierroksensa aikana 207 294 katsojaa. Suomessa *Intohimo* ei saanut teatteriensi-iltaa, mutta televisioensi-iltansa se sai Yle TV1 -kanavalla 30. toukokuuta 1990.

Rotten Tomatoes -sivuston mukaan 67% kriitikoista on antanut elokuvalle positiivisen arvosanan 6,2/10 keskiarvolla. Keräys perustuu kuuteen arviointiin. 787 käyttäjästä 61% on antanut elokuvalle positiivisen arvosanan 3,5/5 keskiarvolla. Internet Movie Databasen 1 807 käyttäjää on antanut elokuvalle keskiarvon 6,2/10.

*Intohimo* julkaistiin Ranskassa DVD:lle 9. marraskuuta 2005.

## Palkinnot ja ehdokkuudet

## Lähteet

## Aiheesta muualla
* 
* 
* 
* ''Intohimo'' AlloCinéssä 
* ''Intohimo'' UniFrancessa 
* ''Intohimo'' Rotten Tomatoes -sivustolla